Jéz is ma nu wås aigfåin, wås wichdig is. Dés Hauptbroblem warum so a babilonisches Wirwar in da Ausschbråch fum boarischn haid exisdiad, is  maina Mainung nåch, wai s a risige Wariant-Füfåit (Varianten-Vielfalt) gibt, zwischn oaginal-Dialekt, ana åbgschlifenen Mundoat und Ainflüsse fum Hochdaidschn. Ma kãn fåst jédn Såz und jéds Woat in fünf oda mea Wariantn sång, je nåchdém wo ma si zwischn oaginal-Dialekt und Hochdaidsch befint. Dés drift auf jéde Wariantn fum Boarischn zua, ob noadboarisch, bayrisches Mitlboarisch, ésdaraichischs Mitlboarisch oda Diarolarisch, egal. Mia kinan in am Faschriftlichungssisdem åwa néd ole fu de Wariantn wida gém,  sondan soidn uns auf õa Schbråchebene konzentrian.